citpátirmā punātvíti prajā́patirvaí citpátiḥ prajā́patirmā punātvítyevaìtádāha vākpátirmā punātvíti prajā́patirvaí vākpátiḥ prajā́patirmā punātvítyevaìtádāha devó mā savitā́ punātvíti tadvai súpūtaṃ yáṃ deváḥ savitā́punāttásmādāha devó mā savitā́ punātvityáchidreṇa pavítreṇeti yo vā́ ayam pávata eṣó 'chidram pavítrameténaitádāha sū́ryasya raśmíbhirítyete vaí pavitā́ro yatsū́ryasya raśmáyastásmādāha sū́ryasya raśmíbhiríti